මහජන මුදල් කාබාසිනියා කරමින් අවිදිමත් ව සිදු කරන මහාමාර්ග ව්‍යාපෘති මෙන්ම ගම්බද ජනතාවගේ ප්‍රවාහන ගැටලු පිළිබඳවත් හිරු ප්‍රවෘත්ති අප වාර්තා කර ඇත්තේ වරක් දෙවරක් නො වේ.මේ, බලධාරීන්ගේ අවධානය යොමුකරවීම සදහා අප හෙළිදරව් කරන තවත් එවැනි අනාවරණයන් කිහිපයක්.බුත්තල ප්‍රාදේශීය කොට්ටාශයට අයත් යුදගනාව බුත්තල ප්‍රධාන මාර්ගය ඓතිහාසික යුදගනාව රජමහා විහාරස්ථානයට පිවිසීමට ඇති එක ම මාර්ගය යි.මේ දිනවල දී එම මාර්ගයේ සිදු කෙරෙන අවිදිමත් සංවර්ධන ව්‍යාපෘතියක් හේතුවෙන් මාර්ගය විනාශ වී යන බවට ප්‍රදේශවාසීන් චෝදනා කරනවා.